b'\n_START_ARTICLE_\nTrafikkforum\n_START_SECTION_\nHistorie\n_START_PARAGRAPH_\nTrafikkforum A/L ble stiftet i 1983, med "innkj\xc3\xb8p og utvikling av materiell og annet til fordeling og salg blant medlemmene samt l\xc3\xb8sning av fellesoppgaver for disse" som form\xc3\xa5l. I 1999 ble Trafikkforum servicesenter as stiftet som et heleid datterselskap med form\xc3\xa5l \xc3\xa5 administrere den forretningsmessige delen av virksomheten, deriblant utvikling av undervisningsmateriell og forlagsvirksomhet. I 2001 ble Trafikkforum registrert som ideell interesseorganisasjon i Br\xc3\xb8nn\xc3\xb8ysundregistrene. Trafikkforum har i dag som oppgave \xc3\xa5 organisere medlemsmassen og \xc3\xa5 legge til rette for kompetanseutvikling, i tillegg til \xc3\xa5 holde kontakt med myndigheter og \xc3\xa5 delta i tverrfaglig samarbeid med andre akt\xc3\xb8rer innenfor fagfeltet trafikksikkerhet. Forum for trafikkpedagogikk er et formalisert tverrfaglig samarbeid hvor organisasjonen spiller en aktiv rolle. Til \xc3\xa5 begynne med hadde andelslaget kun 1 ansatt, advokat Jan S. Arvesen var ansatt i andelslaget som sekret\xc3\xa6r, for \xc3\xa5 ta seg av administrative oppgaver. Da datterselskapet Trafikkforum servicesenter as ble stiftet ble det ansatt daglig leder i selskapet.'